Mark Rutte

Ard-Rúnaí ECAT - ó 2024 - agus iar-Príomh-Aire na hÍsiltíre is ea Mark Rutte (ar 14 Feabhra 1967 a rugadh é). Bhí sé sa phost sin ó am go ham idir 13 Meán Fómhair 2010 agus 10 Bealtaine 2023 (nó go dtí 1 Iúil 2024 i rialtas sealadach). Ball den People's Party for Freedom and Democracy (an VVD, nua-liobrálach) is ea é.
clé|mion

clé|mion|2022

clé|mion|Mark Rutte , Fea. 2025

 Gairm 
Bhí Rutte ina cheannaire ar 4 chomhrialtas san Ísiltír idir 2010-2023. 

In 2017, d’éirigh leis an VVD an sciar is mó de na vótaí a fháil, 21.3 faoin gcéad, nó 33 den 150 suíochán sa pharlaimint.

Sa bhliain 2023 tharla scoilt ina rialtas mar gheall ar easaontas faoi srianta a chur ar an inimirce. Ar 8 Iúil 2023, dúirt Rutte go n-éireodh sé as an bpolaitíocht ar fad tar éis dá chomhrialtas titim as a chéile. Tháinig a ráiteas aniar aduaidh ar an bpobal, ós é an ceannaire is faide seirbhís sa tír. Amhail Emmanuel Macron i mí an Mheithimh 2024 sa Fhrainc, cinneadh Rutte dul sa seans le toghchán roimh dheireadh a théarma ba chúis le bua mór na heite fíordheise san Ísiltír in 2023. Ansin tháinig deireadh le ré 

Tháinig deireadh le ré Rutte san Háig.ar an 1 Iúil 2024 nuair a d’éirigh an chéad-aire Mark Rutte as go hoifigiúil – tar éis dó 5,010 lá, nó nach mór 14 bliain, a chaitheamh i gcumhacht agus é i gceannas ar cheithre chomhrialtas éagsúla. 

 Polasaithe 
Ba é Rutte, nua-liobrálach go smior, an chéad-aire ab fhaide a bhí i gceannas san Ísiltír riamh. Scrios sé mar shampla an córas sláinte agus rinne sé slad ar an earnáil chultúrtha.  Ach is fear é a bhfuil coinsias láidir aige agus ba léir sin, mar shampla, nuair a thagair sé san aitheasc deireanach sin don leithscéal oifigiúil a ghabh sé in 2023, thar ceann mhuintir na hÍsiltíre ar fad, leo siúd a d’fhulaing de bharr na sclábhaíochta, agus do chás an MH17, eitleán de chuid Malaysian Airlines ar bhuail diúracán Rúiseach é os cionn na hÚcráine ar an 17 Iúil 2014.  Tá seasamh fíorláidir frithRúiseach ag Rutte agus gan dabht chabhraigh an diongbháilteacht lenar throid sé ar son chearta na n-íobartach i gcás MH17 lena cheapachán i mí an Mheithimh 2024 mar ArdRúnaí ar ECAT.

Státaire go smior é Rutte, idirbheartaí den scoth a n-éiríonn leis dreamanna éagsúla a thabhairt le chéile go minic, agus lena chois sin, amhail Angela Merkel na Gearmáine tráth den saol, duine é a léirigh san am a caitheadh go seasfaidh sé an fód go láidir i gcoinne leithéidí Trump agus Putin – cúpla ráiteas tarcaisneacha san áireamh más gá.

‘Le chéile’, sin dhá fhocal ar leag Rutte béim orthu arís is arís eile ina aitheasc deireanach mar chéad-aire ar an 30 Meitheamh 2024. Seasaigí le chéile an chomhairle a bhí aige do mhuintir na hÍsiltíre i dtagairt neamhcheilte don chomhrialtas de chuid na heite fíordheise faoi stiúir Dick Schoof (fear ionaid Geert Wilders) a chuaigh i mbun oibre ar an 2 Iúil 2024.

 ECAT 
Sa bhliain 2024, d'éirigh Rutte ina Ard-Rúnaí ar ECAT. Idir an cogadh san Úcráin, an choimhlint sa Mheánoirthear, agus na pobalóirí Marine Le Pen, Giorgia Meloni, Donald Trump et al, tá a chuid scileanna idirbheartaíochta ar fad ag teastáil ó Rutte chun NATO a choinneáil le chéile. Tháinig sé i gcomharbacht go hoifigiúil ar an Ioruach Jens Stoltenberg ar an 1 De ireadh Fómhair 2024.

 Féach freisin 

 Jan Peter Balkenende, Geert Wilders 
 Rialtas Schoof 

 Naisc sheachtracha 

 2023: Rutte ag éirí as

 Tagairtí 

Catagóir:Daoine beo
Catagóir:Daoine a rugadh i 1967
Catagóir:Príomh-airí na hÍsiltíre
Catagóir:ECAT
Catagóir:Polaiteoirí liobrálacha